Bruid geterg oor 'feetjiekostuum' vir tweelingsussie | Maroela Media
Só sou die rok min of meer lyk (Foto: Facebook)
'n Bruid word geterg oor die "feetjiekostuum" wat sy wou hê haar tweelingsussie moet dra, maar wat die sussie geweier het om aan te trek.
Die bruid het haar na Facebook gewend en 'n foto gedeel van die rok wat sy vir haar sussie gekies het. Die vrou het gesê haar sussie weier nou om die troue by te woon, maar toe van die gebruikers die rok sien, het hulle gesê hulle ondersteun haar sussie.
"Ek dink dit gaan oulik wees, maar [my sussie] is baie moeilik," het die bruid geskryf, aldus kidspot.com.au.
Sy het 'n foto gedeel waar haar tannie die rok dra en verduidelik dat die romp natuurlik 'n klein bietjie hoër in die middel moet sit, maar dit is min of meer hoe dit sou lyk.
Met die helderpienk tutu-romp en 'n wit V-nek-hemp, lyk dit byna soos 'n ballerina-uitrusting of, soos sommige Facebook-gebruikers genoem het, soos 'n feetjiekostuum. "Gee vir haar net 'n tiara en 'n towerstaf," het een gebruiker laat weet. "'n Paar feetjievlerke en 'n stringetjie pêrels sal die uitrusting mooi afrond."
Ander gebruikers het die bruid verdedig en reken die tweelingsussie moet eerder 'n wag voor haar mond sit.
Nog 'n ander het geskerts: "Iewers is 'n kind baie hartseer oor die feetjiekostuum wat haar ouma vir haar gemaak het, wat gesteel is."
Een gebruiker het gesê alhoewel die rok nie vreeslik oulik nie, is dit darem nie só lelik dat die sussie moes weier om die troue by te woon nie.
Dis reg van die blommemeisie sussie. 'n Mens kan weier , jy hoef nie in te stem tot alles nie.
Nee wat ek sou ook geweier het om dit te dra. Miskien was die bruid bang haar sussie lyk beter as sy op haar troudag en daarom die lelike rok. 'n Bruid met genoeg selfvertroue gee nie om om haar strooimeisies in mooi rokke te sien nie.
Vormloos. Glad nie vleiend nie.
Die probleem is nie 'n rok nie. Die probleem is 'n vrou wat haar eie wil op haar suster wil afdwing sonder om die suster se gevoelens in ag te neem.
Ek wonder oor die.Word daar nie gesê dit die bruit se groot dag nie? Ek se nie mens moet net doen wat ander wil he nie maar wie se dag is dit en kry dan iemand anders dan is sussie ook weer kwaad dat sy nie blommemeisie is nie???